ตอนนี้แฟนเลิกฉีดยาคุมกำเนิด แล้วประจำเดือนจะมา ปกติเมื่อไหร่ แล้วระหว่างที่ประจำเดือนไม่มาสามารถท้องได้หรือไม่ครับ
สวัสดีค่ะ หลังหยุดฉีดยาคุมกำเนิดชนิดที่ฉีดทุก 3 เดือน การทำงานของรังไข่ก็จะกลับมาภายในเวลาประมาณ 4-10 เดือน หรือในบางรายอาจนานเป็นปีก็ได้ ดังนั้น โอกาสในการตั้งครรภ์ก็อาจเกิดขึ้นได้ภายใน 4-10 เดือน หรืออาจนานเป็นปี ซึ่งไม่สามารถตอบได้แน่นอน และการตั้งครรภ์อาจเกิดขึ้นก่อนที่ประจำเดือนจะมาได้ เพราะการตกไข่ย่อมจะเกิดขึ้นก่อนที่ประจำเดือนจะมาค่ะ ดังนั้น หากยังไม่พร้อมที่จะตั้งครรภ์ ก็ควรหาวิธีคุมกำเนิดอื่นต่อเลย โดยอาจใช้ถุงยางอนามัย ทานยาคุมกำเนิด ใช้แผ่นแปะคุมกำเนิด หรืออาจกลับไปฉีดยาคุมกำเนิดก็ได้ค่ะ